Наставна тема: Предмети у простору и односи међу њима

Наставни предмет: Математика

Наставна јединица: Предмети облика лопте, ваљка и купе

Разред: први

Наставне методе: кооперативна, интерактивна, илустративно-демонстративна и

метода практичног рада

Наставни облици: фронтални, индивидуални и групни

Наставна средства: лутке-мрави, цврчак.

Корелација: Ликовна култура, Музичка култура, Свет око нас

Циљ: Усвајање појма о предметима облика лопте, ваљка и купе

Активности наставника: води разговор, поставља питања, презентује, процењује, објашњава, разговара, глуми, даје упутства

Активности ученика: уочавају, читају, класификују, посматрају, глуме, цртају

Исходи: ученик ће бити у стању да уоче предмете облика лопте, ваљка и купе

Активности

* Опажање и уочавање предмета облика лопте, ваљка и купе
* Ређање елемената по величини (процењивањем од ока или наслањањем елемената један на други)

Игра са мравима и чврчком - луткама марионетама

После одгледане представе ученици се деле у групе тако што се опредељују за поступке мрава или чврчка. Да ли желе да раде и мисле за зиму, или да уживају свирајући док је лепо време не марећи за зиму?

После поделе ученици објашњавају своје разлоге за такво опредељење.

Једни помажу цврчку да направи своју кућу за зиму. Предмети су облика лопте, ваљка и купе.

Други помажу мравима да среде унутрашњост куће од предмета облика лопте, ваљка и купе.

У невољи треба помоћи. Тако су и деца проценила и поступила.

Размењују утиске о игри

Оваква замисао часа подстицајно је деловала на ученике, био позив за игру, тако да су путем игре открили задатак и усвојили га.

Праћење и вредновање

Пратим понашање ученика и њихово ангажовање, као и степен остварености педагошке интеракције на релацији ученик-наставник и ученик-ученик.

На тај начин вршим процену остварености циљева и задатка часа.

Очекивана постигнућа ученика:

1. Зна да препозна и уочи предмете облика ваљка, купе и пирамиде.
2. Разуме релације-мало, најмање, велико
3. Самостално упоређује, уочава и правилно поставља делове по величини и облику на одређеним предметима.

Самоевалуација

Циљеви часа су у потпуности реализовани. Свако ,,добро је“ или ,,грешиш“ је образложено.

У одељењу се подстиче позитивна социјална клима: узајамно уважавање, толеранција, поштовање, подршка, сарадња, култура понашања, комуникацијске вештине.

Коментари наставника

Планирање и осмишљавање оваквих часова захтева доста времена, али сама реализација је била успешна тако да смо циљеве остварили у већој мери.

Ученици су били мотивисани за рад, а сама презентација је побудила код ученика радозналост и створила унутрашњу мотивацију за сазнањем. Подстакнути су и ученици који су мање активни на часовима, јер су занимљиви садржаји провоцирали њихову знатижељу за откривањем следећег корака и долажење до тачног решења.

Педагошка интеракција између наставника и ученика као и између ученика у неком делу часа је била већа, у неком мања што се одразило и на њихова постигнућа. Илустрације су деловале мотивационо на овом узрасту, ангажовале сва чула, и оставиле дубљи емоционални доживљај код деце. Унапредила сам могућност повезивања (интердисциплинарног приступа) садржаја математике, српског језика, музичке и ликовне културе.

